open-index/open-wikipedia-markdown huggingface dataset:
Ine Harrang

**Ine Harrang** (1960–2024) var en norsk billedkunstner og kunstkritiker, bosatt i Molde i Møre og Romsdal. Hun var engasjert som skuespiller og skrev teateranmeldelser. Som billedkunstner arbeidet hun særlig med glass, ofte kombinert med andre materialer. 

## Utdanning
Ine Harrang ble utdannet ved Central School of Speech and Drama i London, skuespillerlinjen, fra 1986 til 1989.

Fra 1996 til 1999 tok hun et studium ved Edinburgh College of Art innen arkitekturrelatert glass med vekt på glassmalerier, noe som ga henne en bachelorgrad.

I 2006 begynte hun på et nytt studium i visuell kunst og glass ved The Academy of Art, Architecture and Design (VSUP) i Praha, under veiledning av Rony Pleisl, Milena Dopitova og professor Vladimir Kopecky. Dette ga henne en mastergrad i 2010.

## Teater
Ine Harrang studerte først til skuespiller i London, mellom 1986 og 1989. Hun arbeidet som freelance&shy;skuespiller i årene 1989 til 1993. I årene 2000 og 2001 skrev hun teateranmeldelser i *[[Romsdals Budstikke]]*.

## Glasskunstner
Ine Harrang var glasskunstner og arbeidet med glass som medium, hvor det konseptuelle fikk størst plass. Hun blandet ofte inn andre materialer i glasset.

Harrang hadde en rekke separatutstillinger, deltok på kollektivutstillinger i Norge, Skottland og Tsjekkia. I 2000 var hun festivalkunstner under Bjørnsonfestivalen, med illustrasjoner og scenografi. I 2004, 2005 og 2007 deltok hun i Land Art Symposium ved Norsk fjellfestival i Rauma.

Hun lagde et titalls offentlige utsmykninger, særlig i Møre og Romsdal. Blant arbeidene hennes er et glassmaleri i togkapellet på Åndalsnes. I 2003 lagde hun et dåpsfat i glass, til døpefonten i Herøy nye kirke. 

Hun viste et større visningsprosjekt med tittelen «Memento Mori» (2001 og 2002) i Molde, Drammen og Nidarosdomen i Trondheim. I 2002 produserte NRK en 25 minutter lang dokumentarfilm om dette visningsprosjektet. Året etter, i 2003, lagde hun et nytt prosjekt med tittelen «Lux Gratiae» (2003 og 2004) i Glasskatedralen på Hamar. Hun laget også gave til det norske kongeparet ved deres offisielle besøk i Møre og Romsdal. Blant andre prosjekter var «Oh Dear» (2005) og «A room of my own» (2010 og 2011), som ble vist i Praha og Molde.

Hun mottok flere stipend, blant annet Statens tiårige arbeidsstipend i 2017, Statens utstillingstipend, arbeidsstipend fra BKH og Møre og Romsdals kunststipend.

Hun var medlem i Norske Billedkunstnere, Bildende Kunstnere Møre og Romsdal (BKMR) og Norske Kunsthåndverkere.

## Andre oppdrag
Ine Harrang hadde engasjement som lærer ved den kommunale kulturskolen i Aukra og Molde i årene 2003 til 2006. Hun hadde også driftsansvar ved Molde Kunstforening, styreverv i Kunstnersenteret Møre og Romsdal og i en treårsperiode var hun leder i Billedkunstnerne i Møre og Romsdal. Fra 2010 skrev hun kunstanmeldelser for *[[Romsdals Budstikke]]*.

I perioden fra 1993 til 1996 var hun kontorleder og forfatteransvarlig for den årlige internasjonale litteraturfestivalen Bjørnsonfestivalen.

## Referanser


## Eksterne lenker
* 
*
Tiruvallur (distrikt)

**Tiruvallur** (tamilsk: திருவள்ளூர் மாவட்டம்) er et distrikt i den indiske delstaten Tamil Nadu. Distriktets hovedstad er Tiruvallur. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 65,30 % av befolkningen.

Barn i alderen 0 til 6 år utgjorde 9,93 % i 2011 mot 11,97 % i 2001. Antallet jenter i den alderen per tusen gutter er 954 i 2011 mot 957 i 2001. 
	
## Inndelinger
### Taluker
I Tamil Nadu er taluk det tredje administrative nivået, under staten og distriktene. Tiruvallur distrikt har 9 taluker.
* Ambathur
* Gummidipoondi
* Madhavaram
* Pallipattu
* Ponneri
* Poonamallee
* Tiruttani
* Tiruvallur
* Uthukkotai

## Byer

## Referanser


## Eksterne lenker
*
Dharug (språk)

**Dharug**, også referert til som **Sydney-språket** eller **Iyora**, er et nesten utdødd australsk aboriginsk språk fra *Yuin-Kuric*-språkgruppen. Det ble talt i regionen Sydney, New South Wales, og er det tradisjonelle språket for folkeslagene darug og eora.

Begrepet *dharug*, som også kan staves *dharukk*, *dharoog*, *dharrag*, og *dararrug*, etc., kom fra ordet for yam midyini. Dharug er roten eller midyini'en av urspråkene i Sydney. Darug-befolkningen ble sterkt redusert på grunn av virkningene av koloniseringen. Språket har overlevd gjennom skriftlige nedtegnelser og den muntlige tradisjonen til de gjenværende brukerne av språket.

Darug-folket gjenkjenner Sir William Dawes på den første flåten og flaggskipet *Sirius* for å ha nåde og intelligens av menneskeheten til å registrere og skrive ned det opprinnelige tradisjonelle dalang-språket, ved hjelp fra eldre folk i Sydney Darugule-wayaun. Dawes ble returnert til England i desember 1791, etter uenigheter med guvernør Phillip på, og andre ting, blant annet straffeekspedisjonen som ble lansert som en følge av et angrep på en av regjeringens viktigere menn, angivelig av Pemulwuy.

## Navn
De som snakket språket brukte ikke et bestemt navn for sitt språk før invasjonen. Dialekter fra kystnære områder har blitt referert til som **iyora** (også stavet **iora**, **eora**), som ganske enkelt betyr «folk», mens innlandsdialekten har blitt referert til som **dharug** (også stavet **darug**, **dharuk**, **dharruk**), et begrep av ukjent opprinnelse og mening. Begge navnene blir også brukt for å referere til alle dialekter av språket kollektivt.

## Fonologi
### Konsonanter

### Vokaler

Språket kan ha hatt variasjoner av vokallengde, men dette er vanskelig å avgjøre fra den eksisterende data.
 
## Talespråket gjenopplives
I løpet av 1990-tallet og det nye årtusen har noen etterkommere av darug-klaner i Western Sydney gjort en betydelig innsats for å gjenopplive dharug som talespråk. I dag finnes det noen moderne dharug-talere som holder taler på dharug-språket, og yngre medlemmer av samfunnet besøker skoler og gir demonstrasjoner av muntlig dharug.

Selv om Sydney-språket er klassifisert som utryddet, har man forsøkt å gjenopplive språket, og språket hadde fått en strøm av talere via innsatsen ved Chifley College Dunheved campus i Sydney.
 
## Dharug-ord som finnes i norsk
Eksempler på dharug-ord som har overlevd i vår dagligtale er:
* Dyrenavn: dingo, koala, wallaby og vombat
* Trær og planter: burrawang, kurrajong, geebung og waratah
* Verktøyene boomerang, et ord fra undergruppen turuwal, og woomera

* Stedsnavn, deriblant Mulgoa, Toongabbie og Winmalee

## Referanser
SM-53

**SM-53** (*Sporvogn Motorvogn Prosjektår 1953*) var i alt 50 motorvogner, fordelt på tre del-leveranser, bygget av Hønefoss Karosserifabrikk (HØKA) og Hägglunds for Oslo Sporveier. De ble og blir derfor også kalt Høkavogner eller Høkatrikker.

Opprinnelig litrering MBO 50 (204-233), MBO 55 (234-246), MBO 56 (247-253.  SM53 fra 1994. Alle gjenværende ikke-ombygde vogner ble utrangert i 1997.

11 av vognene ble i perioden 1985–1991 kraftig ombygget, til vogner av typen SM-83. Disse ble utrangert i 2000, da sporveien fra 1. juli øket kjørespenningen fra 600 til 750 volt.

## Bevarte vogner

* 215 – Bevart av LTF i Oslo. Under restaurering pr 2024.
* 234 – Bevart av LTF i Oslo. Utstilt på Sporveismuseet.
* 247 – Bevart av LTF i Oslo
* 249 – Bevart av Djurgårdslinjen i Stockholm, overtatt av LTF i Oslo i september 2012
* 252 – Overtatt av Djurgårdslinjen i Stockholm som delevogn til 249, senere skrotet
Valgallianse

En **valgallianse** er et valgteknisk samarbeid, som inngås mellom politiske partier eller lister for å minimere bortkastede stemmer og for å maksimere antallet av mandater, som tilfaller partiene i valgalliansen.

I Norge kan det inngås valgallianse ved både kommune- og fylkestingsvalg og stortingsvalg. Ved valgoppgjøret, hvor to eller flere partier har inngått en valgallianse, regnes valgalliansen teknisk sett som ett parti ved mandatfordelingen. Deretter fordeles mandatene blant valgalliansens partier.

Ved kommune- og fylkestingsvalg kan det også inngås listeallianser, som er allianser mellom lister innenfor samme parti. I så fall fordeles mandatene først mellom de forskjellige valgallianser, dernest mellom valgalliansens partier/listeallianser, og deretter mellom de enkelte lister i listeforbundet. De enkelte lister i listeforbundet benevnes med partibokstav og nummer, f.eks. V1, V2 og V3.
Albert Moen

**Albert Bernhard Moen** (1879–1962) var en norsk politiker, småbruker og arbeider fra Henning i Sparbu. Han var stortingsrepresentant for Nord-Trøndelag fra 1922 til 1945, som den første Arbeiderparti-representanten fra fylket.

## Biografi
Han var av bondeslekt og vokste opp på Nedre Moen i Henning i Sparbu. Han var gårdsgutt på Naust i noen år og gikk Mære landbruksskole.

Moen arbeidet i en del år som tre-, anleggs- og teglverksarbeider på Trana ved Steinkjer, stiftet familie og bygde seg hus i Tranabakken. I 1910 kjøpte han en gammel husmannsplass under Moen og ble småbruker og bureisingsmann. Han brøt opp over 40 dekar nyland, som han mottok Landbruksdepartementets og Ny Jords diplom for. Han var også veiarbeidsformann i Henning.

Moen var med på å etablere Arbeiderpartiets lokallag i Sparbu og Henning og formann i kretspartiet i Verdalen valgkrets. Han var medlem av Sparbu herredsstyre fra 1916 til 1924, og i seks valgperioder fra 1922 til 1945 var han stortingsrepresentant for Nord-Trøndelag. Han satt i Stortingets jernbanekomité, landbrukskomité, helsekomité.

Han hadde flere regjeringsoppnevnte verv: medlem av Statens kornankenemnd, kjøttkontrollkomiteen av 1936, småbrukerutvalget av 1936 og medlem av Vinmonopolets råd.

Han engasjerte seg ellers som kordirigent og revytekstforfatter. Han var levende musikkinteressert og sørget for å dokumentere «gamle og delvis nyere danser fra Innherad og Namdalen».

Han ble tildelt Kongens fortjenstmedalje i gull i 1959.

## Referanser


## Litteratur
*

## Eksterne lenker
*
Robert Hart

**Robert Hart** (født 20. februar 1835 i Portadown i Armagh, død 20. september 1911 i Great Marlow i Buckinghamshire) var en ledende britisk embedsmann i den kinesiske administrasjons tjeneste. Som generalinspektør for Det keiserlige maritime tollvesen bidro han sterkt til den kinesiske stats modernisering.

## Bakgrunn
Hart ble født i en metodistisk familie i Ulster, i 1835. Hans far, Henry Hart (1806–1875), arbeidet i distilleriene, og giftet seg med en bondedatter, Ann Edgar, i 1834. 

Hart ble utdannet ved en wesleyansk skole i Taunton i Somerset, deretter ved Wesley Connexional School i Dublin, og så fra 15-årsalderen ved Queen’s University i Belfast, hvorfra han tok slutteksamen i  1853. Ette sin pensjonering ble han pro-kansler ved Queen's University.

## Virke i Kina
I 1854 ble han ansatt som tolkeelev ved det britiske visekonsulat i Ningbo. Han tjenestegjorde i 1858 som sekretær hos den fransk-britiske kommisjon som under okkupasjonen av Guangzhou utøvde styringsmyndighet der. 

I 1859 ble han med i det nyorganiserte keiserlige tollvesen og ble dets generalinspektør og sjef i 1863. Under Harts ledelse ekspanderte dette vesenet sterkt, og sjøtollinntektene ble det kinesiske statsverks sikreste innkomstkilde. Han virket også for å spre kunnskap om den vestlige verden i Kina.

Hart var i en lang periode under Qing-dynastiet den eneste vesterlending som innehadde en ledende embedspost i den kinesiske hovedstad, en stilling som gav ham daglig tilgang til de ledende embedsmenn i Storrådet og i utenriksbyrået Zongli Yamen, blant annet den innflytelsesrike Prins Gong.

Det diplomatiske korps i Beijing benyttet ham ofte som rådgiver om kinesiske forhold. Selv har han gitt uttrykk for sine innsikter bl.a. i sin bok *These from the land of Sinim*.

Hart ble i 1896 generalinspektør for hele det kinesiske tollvesen (også innenlandstollen) og for postvesenet. Under bokseropprøret deltok han aktivt i forsvaret av legasjonsområdet i Beijing, og under opprøret ble hans hjem brent ned. Etter opprøret fikk han i 1901 i oppdrag å organisere tollvesenet i de nye traktathavnene. 

I 1908 dro Hart på permisjon til Storbritannia. Tanken var å vendte tilbake til Kina, men han døde i England i 1911.

## Verk
* Robert Hart: *These from the Land of Sinim: Essays on the Chinese Question*, Chapman & Hall, 1901

## Litteratur
* Alfred James Broomhall: *Hudson Taylor & China’s Open Century Volume Three: If I Had a Thousand Lives*; Hodder and Stoughton and Overseas Missionary Fellowship, 1982.
* S F Wright: *Hart and the Chinese Customs*, William Mullen and Son for Queen's University, Belfast.
* Jonathan D. Spence: *Western Advisers in China, 1620-1960*, Harmondsworth and New York: Penguin Books, 1980.

## Referanser


## Eksterne lenker
* The Irish Contribution to Joseon Korea - OhmyNews International at English.ohmynews.com
* Sir Robert Hart Collection at Queen's University, Belfast
* Chinese Maritime Customs project at the University of Bristol
* Sir Robert Hart Memorial Primary School 
* Sir Robert Hart at Bumali Broject
Olstadbreen

**Olstadbreen** er en liten, oppsprukket isbre på vestsiden av det norske bilandet Peter I Øy i Antarktis. Den ligger om lag tre kilometer sør for Toftebreen på den sørlige delen av Lazarevkysten.

Breen er oppkalt etter zoologen Ola Olstad, ekspedisjonsleder på Norvegia-ekspedisjonen som besøkte Peter I Øy i februar 1929 og gjorde krav på den for Norge etter å ha foretatt den første ilandstigningen på øya.

## Kilder
*
Hans Haym

**Hans Haym** (født 29. november 1860, død 15. februar 1921) var en tysk dirigent som promoterte stykkene til den britiske komponisten Frederick Delius i Tyskland.

Haym ble født i byen Halle i Provinsen Sachsen. Han studerte filosofi og klassisk filologi ved universitetene i Jena og Tübingen. Efter å ha blitt uteksaminert påbegynte han musikkstudier i München, og tok timer i komposisjonskunst, piano, orgel og sang.

Haym overtok i 1890 Julius Buths’ stilling som dirigent ved Elberfelder Concertgesellchaft. Til tross for den konservative smaken til hans publikum arrangerte han ny musikk når han fikk anledning til det; blant annet fikk publikumet høre Richard Strauss’ *Till Eulenspiegel's Merry Pranks* (på tysk *Till Eulenspiegels lustige Streiche*) i 1895, Delius’ *Over the hills and far away* (på tysk *Über die Berge in die Ferne*) i 1897 og ** i 1899. Han introduserte Delius’ musikk til Elgar-eksponenten Buths, som øyeblikkelig falt for musikken. 

Haym introduserte også Delius’ musikk til Fritz Cassirer, som var musikkdirektør ved Stadttheater i Elberfeld, hvor Delius’ opera *[[Koanga]]* hadde hatt sin premiere i 1904. Omtrent på denne tiden ble Haym syk, hvilket medførte at han dro til Tirol for å samle krefter. Han pensjonerte seg fra sin musikkarriere i 1920 og døde i Elberfeld den 15. februar 1921, i en alder av 60 år.

## Referanser
UEFA-cupen 2006/07

**UEFA-cupen 2006/2007** ble vunnet av den spanske klubben Sevilla for andre året på rad med 2-2 og seier i straffesparkkonkurransen under finalekampen mot den spanske klubben Espanyol. Dette var UEFA-cupens 36. sesong og tredje sesong med gruppespill etter to kvalifiseringsrunder. Turneringens toppscorertittel ble tildelt uruguayanske Walter Pandiani fra RCD Espanyol med sine elleve mål totalt.

## Kvalifisering
### Første kvalifiseringsrunde

|}

### Andre kvalifiseringsrunde

|}

## Første runde

|}

## Gruppespill
### Gruppe A

### Gruppe B

### Gruppe C

### Gruppe D

### Gruppe E

### Gruppe F

### Gruppe G

### Gruppe H

## Utslagsrunder

## Finale

* Sevilla FC vinner av UEFA-cupen 2006/07 på straffesparkkonkurranse.

## Eksterne lenker
* 
*  UEFA's artikkel om UEFA-cupen 2006/2007
Parshva

**Parshva**, **Pārśva** (sanskrit पार्श्वनाथ); eller **Paras** (gujarati: પારસ; ca 870-777 f.Kr.) var en religiøs lærer innenfor jainismen. Han er den 23. og nest siste av jainismens *vadestedsmakerne*.

Jainismens opprinnelse knyttes til den omvandrende asketen Vardhamana Mahavira (599–527 f.Kr.), som jainene regner som den 24. og siste av *vadestedsmakerne*. Det er uklart hvorvidt Mahavira er en religionsstifter, eller om han reformerte en munkeorden grunnlagt av Parshva ca 250 år tidligere. Selv om jainene mener at alle de 24 vadestedsmakerne (*Tirthamkara*) er historiske personer, er det vanlig å anta at bare de to siste er historiske personer, mens de 22 eldste er mytiske personer. 

Parshva skal ha vært en prins som i en alder av 30 ga avkall på verden, og viet seg til askese og religionen.

Selv om Mahavira framstår som jainismens hovedperson, er det Parshva som har flest templer oppkalt etter seg. Han oppfattes som særlig medfølende, og avbildes alltid med en krone eller hette kalt *nāga*, som har enten 3, 7 eller 11 stråler.  

## Referanser
Viluppuram (distrikt)

**Viluppuram** (tamilsk: விழுப்புரம் மாவட்டம்) er et distrikt i den indiske delstaten Tamil Nadu. Distriktets hovedstad er Viluppuram. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 14,72 % av befolkningen.

Barn i alderen 0 til 6 år utgjorde 10,93 % i 2011 mot 12,61 % i 2001. Antallet jenter i den alderen per tusen gutter er 938 i 2011 mot 961 i 2001. 

## Byer

## Referanser


## Eksterne lenker
*
Caerois

***Caerois*** er en slekt av sommerfugler i gruppen morfosommerfugler (Morphini) som sannsynligvis bør regnes til underfamilien ringvinger (Satyrinae) i den store familien flikvinger (Nymphalidae). De ble tidligere gjerne regnet som en egen familie, Morphidae.

## Utseende
Ganske store sommerfugler med litt sigdformede forvinger og bakvinger som er trukket ut til en smal stjert som pekker skrått bakover. Vingens grunnfarge er mørk brun, av og til med en blå metallglans. Forvingen har en stor, mer eller mindre tydelig øyeflekk i spissen. Vingens underside er lysbrun med mørkere tverrlinjer. Dette gjør at sommerfuglen ligner veldig på et vissent blad når den sitter stille.

## Levevis
Artene lever i tropisk regnskog.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien ringvinger, Satyrinae
*************** Gruppen morfosommerfugler, Morphini
**************** Slekten *Caerois* Hübner, 1819 
***************** *[[Caerois chorineus]]* (Fabricius, 1775)
***************** *[[Caerois gerdrudtus]]* (Fabricius, 1793)

## Kilder
* Carter, D. (1994) Sommerfugler fra hele verden. Teknologisk Forlag. ISBN 82-512-0438-0

## Eksterne lenker
* 
* Morphini på ''Tree of Life''
Wieżyca

**Wieżyca** (kasjubisk: *Wieżëca*, tysk *Turmberg*) er et fjell i det Pommerske voivodskap i Polen, i den historiske regionen Kasjubia, rundt 45 kilometer sørvest for Gdańsk. Med en høyde på 329 meter over havet er det det høyeste punktet i det sentrale og nordlige Polen. 

Fjellet ligger på Det pommerske innsjøplatå, som er en del av Den baltiske landrygg. Toppen er i dag dekket av skog. 

Wieżyca var i oldtiden senter for en hedensk kult av tidlige slavere. Det er nå et populært turistområde, med skiheis og skiløype. På toppen står et 35 meter høyt utsiktstårn.

## Eksterne lenker
*
Fritz Cassirer

**Friedrich «Fritz» Leopold Cassirer** (født 29. mars 1871 i Breslau i Schlesien i Tyskland, død 26. november 1926 i Berlin) var en tysk dirigent som promoterte musikken til den britiske komponisten Frederick Delius.

## Liv og virke
### Bakgrunn
Cassirer ble født i Breslau. Hans far Julius Cassirer var gjennom en felles oldefar fjernt i slekt med sin kone Julcher (Julie) født Cassirer.

### Dirigent
Efter sine musikkstudier dirigerte han ved operahusene i Lübeck, Posen, Saarbrücken og Elberfeld.

Da Cassirer oppholdt seg i Elberfeld ble han gjennom sin kollega Hans Haym introdusert til Frederick Delius’ musikk, som på det tidspunktet var lite kjent i Tyskland. Cassirer ble i likhet med Haym sterkt fascinert av muskken, og dirigerte ved premieren av Delius’ opera *[[Koanga]]* i Elberfeld i 1904. Han bisto også Delius i å velge en tekst av Nietzsche for hans sekulære korverk, *A Mass of Life*. I 1907 organiserte han premieren av Delius’ opera *[[A Village Romeo and Juliet]]* ved Berlin Komische Oper. 

Cassirer var medlem av Komische Oper-selskapet som spilte Offenbachs *[[The Tales of Hoffmann]]* i London i 1907. I London dirigerte han ved flere konserter; han presenterte ved en anledning Delius’ *Appalachia* sammen med Thomas Beechams New Symphony Orchestra. Beecham hadde frem til da aldri hørt Delius’ musikk, men ble likefullt hengiven til hans verker frem til sin død. Beecham roste Cassirer for hans «naturlige gode, dog noe kresne smak».

Efter å ha avslått et tilbud om å opptre på Manhattan Opera House i New York, pensjonerte Cassirer seg og henga seg til studie av filosofi og litteratur. Han døde i Berlin i en alder av 55 år.

### Privatliv
Fritz Cassirer var gift med Lilly Dispecker. De hadde en datter ved navn Eva Charlotte Cassirer som giftet seg med sin fars fetter Friedrich Wilhelm Cassirer (også kjent som Fritz). Han var Max Reinhardts forretningsfører og i en periode administrerende direktør ved Deutsches Theater i Berlin.

Dispecker var gift to ganger, den andre gangen med den biomedisinske forskeren Otto Neubauer.

Cassirers far Julius hadde seks brødre og to søstre. Blant Fritz’ fettere fantes kunsthandleren Paul Cassirer, filosofen Ernst Cassirer, industriherren og kunstsamleren Hugo Cassirer (hvis sønn giftet seg med romanforfatteren Nadine Gordimer) samt nevrologen Richard Cassirer.

## Referanser


## Eksterne lenker
* Cassirers familietre
Kodenavn Mercury

***Kodenavn Mercury*** (originaltittel: *Mercury Rising*) er en amerikansk actionthriller fra 1998 med Bruce Willis i hovedrollen. Andre sentrale roller spilles av Alec Baldwin og Miko Hughes. Regi er ved Harold Becker. Manus er basert på Ryne Douglas Pearsons relativt ukjente roman *Simple Simon: A Thriller*, fra 1996.

Filmen ble relativt dårlig mottatt av kritikerne og ble en moderat publikumssukses.

Bruce Willis ble tildelt en Razzie Award i klassen verste hovedrolle, mens Miko Hughes ble tildelt en Young Artist Award.

## Handling
FBI agenten Art Jeffries (Bruce Willis) er på randen av nervøst sammenbrudd. Etter at en undercover-aksjon gikk galt, fikk han skylden og har nå blitt satt til å gjøre rutinearbeid. Han ble lurt og bedratt av det føderale byrået som han hadde ofret sitt liv til. Så får i oppdraget å etterforske forsvinningen av en liten autistisk gutt, hvis foreldre er blitt myrdet. Gutten er i livsfare etter å ha knekket en topp-hemelig krypteringskode. Programsjefen Nick Kudrow (Alec Baldwin) beordrer "sikkerhetstrusselen" fjernet, men han har glemt å regne med at Jeffries er involvert. Når farlige snikmordere er på sporet av Jeffries og Simon, oppdager Jeffries fort at han ikke kan stole på noen.

## Om filmen
;Anmelderne
Filmen ble relativt dårlig mottatt av anmelderne, noe som gjenspeiles i at den bare har fått 17% på Rotten Tomatoes (2011). Den amerikanske filmanmelderen Roger Ebert gav den 2 av 4 stjerner.

Dagbladets anmelder gav den terningkast to og skrev: «Feilen med «Kodenavn Mercury» er at den til tross for skyting, action og kaskader av knust glass mangler energi og sprut i tillegg til all troverdighet». VG og Aftenposten gav den terningkast tre.

;Publikum
Filmen innbrakte $93,1 millioner på verdensbasis, hvorav $32,9 millioner i USA. Den havnet på en 41.-plass over de mest innbringende filmene på verdensbasis i 1998 og på 61.-plass i USA. Produksjonskostnadene er estimert til $60 millioner.

## Rollebesetning
* Bruce Willis : Art Jeffries
* Alec Baldwin : Lt. Col. Nicholas Kudrow
* Miko Hughes : Simon Lynch
* Chi McBride : FBI-Agent Thomas „Bizzi“ Jordan
* Kim Dickens : Stacey Siebring
* Robert Stanton : Dean Crandell
* Bodhi Elfman : Leo Pedranski
* Carrie Preston : Emily Lang
* Lindsey Ginter : Peter Burrell
* Peter Stormare : Stayes
* Kevin Conway : FBI-sjef Joe Lomax
* John Carroll Lynch : Martin Lynch
* Kelley Hazen : Jenny Lynch

## Referanser


## Eksterne lenker
*
Heksebergfjellet

**Heksebergfjellet** er en ås på Romeriksslettene. Heksebergfjellet kalles også **Vardåsen**, **Vardfjellet** og **Heksebergåsen**.. Høyeste punkt er 318 meter over havet. På det høyeste punktet ligger en gammel varde som senere har rast ned. Toppens primærfaktor er 127 meter, referansesadelen er mot Klintehøgda, på vannskillet i Tæruddalen.

Heksebergfjellet er lett tilgjenglig fra boligfeltet Vardefjell i Sørum.

Utsikten fra toppen av Vardåsen er i dag begrenset. Sørover kan man se Øyeren, og Høytorp fort ved Mysen i det fjerne, 55,1&nbsp;km unna.
## Navn
Det eldste navnet på åsen er ifølge Steinar Sørensen utvilsomt *Hekseberg* som i 1393 ble skrevet *Hixaberg*. Dette navnet ble senere overført til gården *Hekseberg* som ligger under åsen på Sørumsiden. I Sørum ble åsen senere gjendøpt *Heksebergfjellet* på samme måte som den ble kalt *Rudsfjellet* etter gården Rud på Gjerdrumssiden. I Gjerdrum ble den først og fremst kalt *Valfjellet*. I gradteigskartene 1:50 000 til Statens kartverk ble den en stund kalt *Hvalsåsen* og *Heksebergfjellet*, men åsen kan ikke ha noe med gården *Hval* i Gjerdrum siden gården ikke grenser til *Hekseberget* og Rolf Flatby fra Gjerdrum fremholdt i en artikkel i Heimen at det korrekte navnet var *Vardåsen* som i romeriksdialekt ville uttales på samme måte som *Hvalåsen*. Ingeborg Hoff mener at navnet *Valfjelle*' kan være heller nytt og etter den varden som markerte et trigonometrisk punkt på åsen. *Valfjellet* mener Sørensen er et senere navn enn *Hekseberg*.

Oluf Rygh viser til at gårdsnavnet skrives *Hixsabergh* i Aslak Bolts jordebok, *Hyxebergh* i 1520, *Hixeberrig* i Stiftsbog 1574-1577,  *Hexberre* i 1578, *Hexebergi* i 1594, *Hixeberg* hos Jens Nilssøn, *Hegßeberrig* i 1617 og *Hexeberg* i 1666 og 1723. Rygh mener at navnet ikke kan sammenlignes med *Hegsum* i Vestre Toten eller *Hexem* i Holtaalen og at første ledd i navnet *Hekseberg* er enestående samt at han intet kan opplyse om hva det betyr.
## Heksebergåsen tettsted
Tettstedet med områdene Fjellbo, Heksebergåsen og Vardefjellet var i 2012 det nest største tettstedet i daværende Sørum kommune og det var ikke klare grenser mellom områdene. Hele området har blitt omtalt som Heksebergåsen mens bebyggelsen nede på sletta ble mest omtalt som Fjellbo. I folketellinga i 2001 bodde det 1159 innbyggere i tettstedet og per 1. januar 2012 hadde det økt til 2187 innbyggere. Tettstedet var det yngste i Sørum og det fantes noen få bolighus og hytter som var utbygt til boliger før 1980, men den store bygginga av villaer tok til fra 1985, først nederst i fjellet og så stadig høyere opp. Tettstedet er bygd på grunn fradelt fra gårdene Sorknes, Rud og Eisval som sammen med gårdene Semmerud og Hekseberg  hadde fjellskog i den berglente lia opp mot toppen av Heksebergåsen. Denne fjellskogen ble omtalt som skogen «i fjellet» og gårdenes skogseiendommer ble kalt Sorknesfjellet, Rudsfjellet, Eisvalfjellet, Semmerudfjellet og Heksebergfjellet.

## Panoramabilder

## Referanser



## Eksterne lenker
* Bilde m.m. 
* Lokalhistorikk m.m.
Jomo Kenyatta internasjonale lufthavn

**Jomo Kenyatta internasjonale lufthavn** (IATA: **NBO**, ICAO: **HKJK**) er Nairobis hovedflyplass. Det er den største flyplassen i Øst- og Sentral-Afrika, og den 6. største flyplassen i Afrika. Flyplassen har fått sitt nåværende navn etter Kenyas første statsminister og president Jomo Kenyatta.

Flyplassen er lokalisert i forstaden Embakasi sydøst for Nairobi, ca. 20 kilometer fra Nairobi sentrum. Hovedveien mellom Mombasa og Kampala i Uganda passerer like syd for flyplassen.

## Historie
Nairobi Embakasi lufthavn ble åpnet i mai 1958. Etter planen skulle flyplassen vært åpnet av Dronningmoren. Hun var imidlertid forsinket etter reise i Australia, og seremonien ble derfor avholdt av Evelyn Baring, Kenyas siste koloniguvernør. Flyplassen ble senere omdøpt til Jomo Kenyatta internasjonale lufthavn.

Opprinnelig lå flyplassens terminalbygning nordvest for rullebanen. Denne ble erstattet av en ny terminalbygning på motsatt side av rullebanen på 70-tallet, og brukes i dag av det kenyanske luftforsvaret. Den gamle terminalen omtales fortsatt som Gamle Embakasi lufthavn.

## Referanser


## Eksterne lenker
* 
*
Hüttener Berge

**Hüttener Berge** (dansk: *Hytten Bjerge*) er et landskap vest for Eckernförde i Schleswig-Holstein i Tyskland. Området domineres av bakker, skoger og mindre innsjøer. Området er vernet gjennom en cirka 22 hektar stor naturpark, Naturpark Hüttener Berge. 

Naturparkens høyeste punkter er Scheelsberg på 106 meter og Aschberg på 98 meter. Scheelsberg er dermed Sydslesvigs høyeste punkt. På Aschberg finnes blant annet et vandrerhjem og den cirka 7 meter høye bronsestatuen av rikskansler Otto von Bismarck, som tidligere var en del av Bismarck-tårnet på Knivsbjerg ved Aabenraa. 

Større innsjøer er Wittensee og Bistensee, hvorfra elva Sorge har sitt utspring. I landsbyen Holzbunge ligger naturparkens informasjonssenter Redderhus. Like nord for Hüttener Berge ligger Schleswig og Schlei. Mot øst slutter landskapet mot halvøyene Schwansen og Dänischer Wohld (Jernved). 

## Referanser
Tammy Wynette

**Tammy Wynette** (født **Virginia Wynette Pugh**; 1942–1998) var en amerikansk countryartist som solgte over 30 millioner plater og omsatte for over 100 millioner dollar.

## Bakgrunn
Faren døde av en hjernesvulst da Tammy Wynette var ni måneder gammel. Etter hans død flyttet moren til Memphis i Tennessee, der hun fikk arbeid i krigsindustrien. Datteren vokste opp på gården til besteforeldrene. I 1946 giftet moren seg på nytt, men datteren ble værende hos besteforeldrene.

## Ekteskap
Tammy Wynette var gift minst fem ganger og fikk fire barn. Første gang var hun 17 år, men separerte seg tre år senere. Hun arbeidet i en skjønnhetssalong, men hadde store problemer med å forsørge seg og sine barn. Utfordringene ble verre da hennes yngste barn ble rammet av meningitt. For å kunne betale legeregningene deltok hun i flere talentkonkurranser og veldedighetshows.

I 1967 giftet hun seg med Don Chapel, men ekteskapet endte i skilsmisse året etter.

I 1969 giftet hun seg med countryartisten George Jones. Sammen fikk de datteren Tamala Georgette (f. 1970). Dette ekteskapet endte også i skilsmisse i 1975.

Hun giftet seg med Michael Tomlin i 1976 og ble skilt samme år.

Hennes siste, og lengste, ekteskap var med George Richey; ekteskapet med ham varte fra 1978 til hennes død i 1998.

## Musikk
Mange av hennes hits handlet om ensomhet, skilsmisse og vanskeligheter romantiske forhold mellom kvinne og mann.

Hennes første single, «Apartment No. 9», ble gitt ut i desember 1966 og endte som nr. 44 på Billboards countryliste. Oppfølgeren «Your Good Girl's Gonna Go Bad» ble en stor hit og nådde tredjeplass på hitlisten.

En av hennes mest kjente låter er «Stand by Your Man» (1968). Låta står som en av de mestselgende hitsingler av en kvinne i countrymusikkens historie.

På slutten av 1960-tallet og begynnelsen av 1970-tallet, dominerte hun countrylistene i USA i konkurranse med Loretta Lynn og Dolly Parton.

## Priser og utmerkelser
Av de mange priser og utmerkelser hun fikk, kan det nevnes at Wynette i 1968 ble den andre kvinnelige artisten som vant prisen «Female Vocalist of the Year» i Country Music Association Award. Hun vant samme pris i 1969 og 1970. Wynette ble i 1998 innvalgt som medlem i æresgalleriet Country Music Hall of Fame.

## Hitsingler
Singler Wynette oppnådde førsteplass med på Billboards countryliste som soloartist:
* *«[[I Don't Wanna Play House]]»* (1967)
* *«Take Me to Your World»* (1967)
* *«[[D-I-V-O-R-C-E]]»* (1968)
* *«[[Stand by Your Man]]»* (1968)
* *«Singing My Song»* (1969)
* *«The Ways to Love a Man»* (1969)
* *«He Loves Me All the Way»* (1970)
* *«Run Woman Run»* (1970)
* *«Good Lovin' (Makes It Right)»* (1971)
* *«Bedtime Story»* (1971)
* *«My Man (Understands)»* (1972)
* *«'Til I Get It Right»* (1972)
* *«Kids Say the Darndest Things»* (1973)
* *«Another Lonely Song»* (1973)
* *«'Til I Can Make It on My Own»* (1976)
* *«You and Me»* (1976)

## Referanser


## Eksterne lenker
* 
* 
* 
*
Cuddalore (distrikt)

**Cuddalore** (tamilsk: கடலூர் மாவட்டம்) er et distrikt i den indiske delstaten Tamil Nadu. Distriktets hovedstad er Cuddalore. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 33,94 % av befolkningen.

Barn i alderen 0 til 6 år utgjorde 10,02 % i 2011 mot 12,47 % i 2001. Antallet jenter i den alderen per tusen gutter er 895 i 2011 mot 957 i 2001. 
	
## Inndelinger
### Taluker
I Tamil Nadu er taluk det tredje administrative nivået, under staten og distriktene. Cuddalore distrikt har 7 taluker.
* Chidambaram
* Cuddalore
* Kattumannarkoil
* Kurinjipadi
* Panruti
* Titakudi
* Vridachalam

## Byer

## Referanser


## Eksterne lenker
*
Liste over statsledere i 1826

## Amerika

## Europa

***Sveits** – Vinzenz Rüttimann, president av riksdagen (**1826**)

****[[Kel Ahaggar]]** – Ag Mama ag Sidi, hersker av Kel Ahaggar (1790&ndash;1830)

## Oseania

## Eksterne lenker
* rulers.org
SS «Morgengry»

**SS «Morgengry»** var en bark bygget av N. Osmundsen i Grimstad. Den ble levert i november 1888 til Jørgen Halvorsen m.fl. i Grimstad. Skipet hadde flere norske eiere før hun ble solgt til Italia. 

## SS «Morgengry»
*1888: november: Levert som SS «Morgengry» til Jørgen Halvorsen med flere, Grimstad. 
*1900: Solg til Birger Berg, Stavanger.
*1903: Solgt til A/S Morgengry  ved Johan J. Hassel, Risør.

## SS «Estella Emilia»
*1913: Til Italia. Eier ukjent. Omdøpt SS «Estella Emilia»  
*1913: 14. mai: Søkte nødhavn i Falmouth på reise Danzig til Spezia med kull. Solgt til opphugging.
                  
## Kilder
*
Nødetat

**Nødetatene** er i Norge definert som brann-, helse- og politietatene. Nødetatene vil være brukere av Nødnett.
«Oregon» (1874)

**«Oregon»** var et seilskip (fullrigger) Bygget av J. Hauge i Leirvik på Stord. Levert i oktober 1874 til skipsreder E. Berentsen, Stavanger. Solgt til Jacob Waage som eide skipet til det havarerte og ble kondemnert. 

## Historie

* 1874: oktober: E. Berentsen m.fl., Stavanger som «Oregon»
* 1900: september: Solgt til Jacob Wagle, Arendal
* 1900: Rigget om til bark
* 1904: 9. mars: Søkte nødhavn på St. Michaels på reise Fredrikstad til Natal med tømmer.
* 1904: 27. mars: Kondemnert

## Kilder
*
Strømsgodset Idrettsforening

**Strømsgodset Idrettsforening** (stiftet 10. februar 1907) er et norsk idrettslag fra Gulskogen i Drammen, som driver med bandy, fotball og håndball, tidligere også ski. Mest kjent er klubben for sin fotballdel Strømsgodset Toppfotball som er to ganger seriemester og fem ganger cupmester, men klubben er også blitt norgesmester i bandy seks ganger.

## Bandy
Strømsgodset har seks norske mesterskap i bandy, anført av blant andre Steinar Pettersen, Inge Thun, Thorodd Presberg og Ole Jonny Friise. Klubben rykket i 2015 opp fra 3. divisjon.

Strømsgodset i bandyfinaler:
* 14.02 1971 Drafn–Strømsgodset 4–2 på Marienlyst  
* 22.02.1970 Strømsgodset–Stabæk 3–1 på Nadderud   
* 18.02.1968 Strømsgodset–Drafn 5–3 på Gulskogen  
* 12.02.1967 Strømsgodset–Tåsen 2–1 på Gulskogen 
* 13.02.1966 Sagene–Strømsgodset 1–1 e.e.o. i Oslo  
* 20.02.1966 Sagene–Strømsgodset 2–1 omk. på Marienlyst  
* 07.02.1965 Strømsgodset–Skiold 5–0 på Gulskogen  
* 16.02.1964 Drafn–Strømsgodset 4–2 på Marienlyst 
* 10.02.1963 Strømsgodset–Drafn 5–0 på Marienlyst 
* 11.02.1962 Strømsgodset–Sparta 4–0 på Marienlyst

## Fotball

Strømsgodsets fotballavdeling er todelt; *Strømsgodset Idrettsforening* fungerer som breddeklubb, mens Strømsgodset Toppfotball tar seg av elitesatsingen hvor de har tre lag i de fire øverste divisjonene.

Strømsgodset ble seriemester i 1970 og gjentok bedriften i 2013 etter å ha slått Haugesund på Marienlyst i Drammen 10. november. De er blitt norgesmester fem ganger (1969, 1970, 1973, 1991 og 2010). 

## Ski
Strømsgodset IF var tidligere en aktiv skiklubb, med hopperen Erling Amundsen som den mest meritterte utøveren. Klubben anla hoppbakken Konnerudkollen i 1921. Bakken gikk ut av bruk etter at stillaset knakk i 1952.

## Litteratur
*

## Eksterne lenker
*
Cake

**Cake** (ofte skrevet **CAKE**) er et band fra Sacramento i California i USA som ble dannet i 1991. Bandet har hatt stor suksess internasjonalt opp gjennom 1990-tallet og 2000-tallet. 
Musikksjangeren blir ofte klassifisert som alternativ rock, men det er mye innslag av country, mariachi, funk, jazz, pop og hiphop. Musikken er preget av gitarspill, trompetsoloer, og frontperson og sanger John McCreas distinkte vokal.

Musikksjangeren blir ofte klassifisert som alternativ rock, men det er mye innslag av country, mariachi, funk, jazz, pop og hiphop. Musikken er preget av gitarspill, trompetsoloer, og frontperson og sanger John McCreas distinkte vokal.

Gruppen er kjent for sitt politiske engasjement. De arrangerer en rekke aktiviteter for å kommunisere med sine tilhengere også uten konserter, og har blant annet avholdt "beste-bart"-konkurranse, laget noter for skolekorps og gitt bort trær på konserter; senere har de publisert en oversikt på bandets hjemmeside over hvor trærne har havnet.

## Besetning (2019)

* John McCrea – vokal, akustisk gitar, piano, vibraslap (1991– )
* Vince DiFiore – trompet, keyboard, perkusjon, og bakgrunssvokal (1991–)
* Xan McCurdy – elektrisk gitar gitar, bakgrunnsvokal (1997–)
* Gabe Nelson – bassgitar, bakgrunnsvokal (1991, 1997–)
* Paulo Baldi – perkusjon, bakgrunnsvokal (2004– ).

## Musikk
Blant bandets største hits er sangene *The Distance*, *Never There*, *Sheep Go to Heaven*, *Rock 'n' Roll Lifestyle*, *No Phone* og *Short Skirt/Long Jacket*, men mange kjenner dem også for deres tolkning av Gloria Gaynors *I Will Survive*.

Cakes siste utgitte album per 2019 er *Showroom of Compassion*, som kom ut i 2011.  

## Diskografi

## Eksterne lenker
* 
* 
* 
*
Jevgenij Belov

**Jevgenij Nikolajevitsj Belov** (russisk: Евгений Николаевич Белов; født 7. august 1990) er en russisk langrennsløper.

## Sesongen 2010–2011
Hans første sesong i verdenscupen i langrenn var 2010/11 sesongen. Han debuterte i svenske Gällivare med en 30.plass. I hans første sesong var hans beste plassering to 11.plasser fra Davos og Kuusamo. Belov ble i løpet av sesongen en viktig del av det  russiske stafettlaget, og var med på å vinne en stafett, og å ta to andreplasser. Under VM i Oslo ble han nr. 37 to ganger.

## Sesongene etter 2011
17. desember 2011 fikk Belov sin til da beste verdenscupplassering, da han ble nr. 6 på tremila i Rogla.

Han ble nummer to sammenlagt i Tour de Ski 2014/15. Han rykket opp fra tredjeplass til andreplass etter at den opprinnelige vinneren Martin Johnsrud Sundby ble diskvalifisert.

Belov vant sitt første verdenscuprenn da han vant 15 km skøyting med intervallstart i Davos 16. desember 2018.

## Resultater i verdenscupen i langrenn

## Referanser


## Eksterne lenker
*
Tour de Ski 2011/12

**Tour de Ski 2011/12** var den sjette utgaven av Tour de Ski og inngikk i verdenscupen i langrenn 2011/12. Det ble gått ni renn på elleve dager, fra 29. desember 2011 til 8. januar 2012. De to første rennene ble arrangert i Oberhof i Tyskland, deretter var det to renn i Oberstdorf, Tyskland, mens de fem siste rennene ble arrangert i Italia: i Toblach, Cortina d'Ampezzo og Val di Fiemme. Vinnere ble som foregående år Dario Cologna fra Sveits og Justyna Kowalczyk fra Polen.

## Resultater

## Etappene
### Menn

### Kvinner

## Etapperesultater
### Etappe 1
 Oberhof
#### Menn
3,75 km fristil

*Etapperesultat*

*Sammenlagtresultat*

*Spurtkonkurransen*

#### Kvinner
2,5 km fristil

*Etapperesultat*

*Sammenlagtresultat*

*Spurtkonkurransen*

### Etappe 2
 Oberhof
#### Menn
15 km klassisk, jaktstart med utgangspunkt av sammenlagtstilling

*Etapperesultat*

*Sammenlagtresultat*

*Spurtkonkurransen*

#### Kvinner
10 km klassisk, jaktstart med utgangspunkt av sammenlagtstilling

*Etapperesultat*

*Sammenlagtresultat*

*Spurtkonkurransen*

### Etappe 3
 Oberstdorf
#### Menn
Sprint klassisk

*Etapperesultat*

*Sammenlagtresultat*

*Spurtkonkurransen*

#### Kvinner
Sprint klassisk

*Etapperesultat*

*Sammenlagtresultat*

*Spurtkonkurransen*

### Etappe 4
 Oberstdorf
#### Menn
20 km fellesstart med skibytte

*Etapperesultat*

*Sammenlagtresultat*

*Spurtkonkurransen*

#### Kvinner
10 km fellesstart med skibytte

*Etapperesultat*

*Sammenlagtresultat*

*Spurtkonkurransen*

### Etappe 5
   Toblach
#### Menn
5 km klassisk

*Etapperesultat*

*Sammenlagtresultat*

*Spurtkonkurransen*

#### Kvinner
3,7 km klassisk

*Etapperesultat*

*Sammenlagtresultat*

*Spurtkonkurransen*

### Etappe 6
   Toblach
#### Menn
Sprint fristil

*Etapperesultat*

*Sammenlagtresultat*

*Spurtkonkurransen*

#### Kvinner
Sprint fristil

*Etapperesultat*

*Sammenlagtresultat*

*Spurtkonkurransen*

### Etappe 7
   Cortina–Toblach
#### Menn
32 km fristil, jaktstart med utgangspunkt av sammenlagtstilling

*Etapperesultat*

*Sammenlagtresultat*

*Spurtkonkurransen*

#### Kvinner
15 km fristil, jaktstart med utgangspunkt av sammenlagtstilling

*Etapperesultat*

*Sammenlagtresultat*

*Spurtkonkurransen*

### Etappe 8
   Val di Fiemme
#### Menn
20 km klassisk, fellesstart

#### Kvinner
10 km klassisk, fellesstart

### Etappe 9
   Val di Fiemme
#### Menn
9 km fristil, jaktstart med utgangspunkt av sammenlagtstilling

#### Kvinner
9 km fristil, jaktstart med utgangspunkt av sammenlagtstilling

## Eksterne lenker
*
Kompani Orheim (film)

***Kompani Orheim*** er en norsk spillefilm fra 2012 basert på romanen *[[Kompani Orheim]]* av Tore Renberg. Arild Andresen regisserte filmen og skrev manus sammen med Lars Gudmestad. Musikken i filmen er skrevet av Aslak Hartberg.

Filmen er den tredje filmen som er laget om Renbergs romanfigur Jarle Klepp, mens handlingen er lagt til tiden før de to foregående filmene.

Filmen hadde premiere den 2. mars 2012.

## Handling
: For nærmere beskrivelse av handlingen, se *[[Kompani Orheim]]*.
Jarle Klepp får en beskjed som tvinger tankene tilbake til det han helst vil glemme; oppveksten i barndomshjemmet i Stavanger. Da Jarle het Orheim til etternavn og levde sammen med to foreldre som ville det beste, men kom til kort i hverdagen. Men også en tid hvor Jarle forelsket seg, ble antirasist og aktivist, mens musikken uttrykte hva han følte og fortalte hvem han var.

## Rolleliste
* Vebjørn Enger – Jarle som tenåring
* Kristoffer Joner – Terje Orheim, Jarles far
* Cecilie Mosli – Sara Orheim, Jarles mor
* Glenn André Viste Bøe – Helge som tenåring
* Eili Harboe – Irene
* Reno Muren – Nina
* Vera Rudi – Anja
* Rolf Kristian Larsen – Jarle som voksen
* Arthur Berning – Helge som voksen
* Renate Reinsve – Lene, Jarles samboer
* Lisa Loven Kongsli – Nina som voksen
* Henrik Mestad – Tormod
* Tone Beate Mostraum – Ragnhild
* Andreas Cappelen – onkel Steinar
* Gretelill Tangen – Else Orheim
* Pål Mangor Kvammen – Varhaug
* Nina Ellen Ødegård – Frida Riska
* Malvin Kvam – Leif Tore
* Oleander Tengesdal – Jarle som åtteåring

## Mottakelse
Filmen ble kåret til beste nordiske film på filmfestivalen i Gøteborg og mottok en million kroner i prispenger. Den vant to priser under Amandaprisen 2012 og to priser under Kanonprisen 2012.

De norske anmelderne var jevnt over positive til filmen.
* Sterkt familiedrama - filmanmeldelse, VG, 
* Grand finale for Jarle Klepp, Aftenposten, 
* Sterkt om dysfunksjonell familie, Fædrelandsvennen, 
* Kompani i oppløsning, Dagbladet 

## Priser og nominasjoner
* Amandaprisen 2012:
** Beste kvinnelige skuespiller – Cecilie A. Mosli
** Beste mannlige skuespiller – Kristoffer Joner
** Nominert i klassen beste norske kinofilm
** Nominert i klassen beste regi – Arild Andresen
** Nominert i klassen beste filmmanus – Arild Andresen og Lars Gudmestad
** Finalist i klassen Folkets Amanda
* Kanonprisen 2012:
** Beste kvinnelige hovedrolle – Cecilie A. Mosli
** Beste mannlige hovedrolle – Kristoffer Joner
** Nominert i klassen beste regi – Arild Andresen
** Nominert i klassen beste manus – Arild Andresen og Lars Gudmestad
** Nominert i klassen beste klipp – 
** Nominert i klassen beste produksjonsdesign – Ingeborg Kvamme
* Nominert til Nordisk råds filmpris 2012
* Dragon Award for beste nordiske film under filmfestivalen i Gøteborg 2012
* Youth Jury Award under Film by the Sea International Film Festival 2012

## Referanser


## Eksterne lenker
* 
*
Reisen til julestjernen (2012)

:*For filmen fra 1976, se [[Reisen til Julestjernen (film)]]*

***Reisen til julestjernen*** er en norsk eventyrfilm fra 2012 regissert av Nils Gaup. Filmen er basert på teaterstykket *[[Reisen til Julestjernen]]* fra 1924 og regnes forøvrig som en nyinnspilling av filmen fra 1976. Hovedrollene spilles av Vilde Marie Zeiner, Agnes Kittelsen og Anders Baasmo Christiansen.

Filmen ble en stor publikumssuksess og ble totalt sett av over 443 000, noe som gjorde den til den femte mest besøkte filmen på norske kinoer i 2012 (Like bak , men foran ''The Dark Knight Rises'').

Den fikk terningkast fire av Dagbladet, VG, Dagsavisen og FilmMagasinet og tre av Aftenposten.

## Handling
En gang for lenge siden forsvant kongens eneste datter, Gulltopp, når hun gikk ute i skogen for å oppdage Julestjernen. Kort tid senere døde dronningen, på grunn av tapet av datteren deres. Den fortvilede kongen forbanner Julestjernen, slik at mørket og sorgen senker seg over kongeriket.

Men en kveld ankommer en gammel vismann til det kongelige slottet, og fortalte Kongen at dersom han kan få Julestjernen til å lyse igjen - i løpet av 10 julekvelder - skal Gulltopp vende tilbake til dem igjen. Men det har nå gått ni år, og denne julen blir derfor kongens aller siste håp for å finne igjen Julestjernen i tide.

## Rolleliste
* Vilde Marie Zeiner som Sonja
* Agnes Kittelsen som Heksa Melssahya
* Stig-Werner Moe som Greven Uldrich
* Anders Baasmo Christiansen som Kongen
* Jakob Oftebro som Ole
* Evy Kasseth Røsten som Petrine
* Eilif Hellum Noraker som Mose
* Andreas Cappelen som Nissefar
* Kristin Zachariassen som Nissemor
* Knut Walle som Julenissen
* Sofie Asplin som Kristen
* Jarl Goli som Stjernetyderen
* Vera Rudi som Røverjente

## Referanser


## Eksterne lenker
* 
*
Han Zhaodi

**Keiser Zhāo av Hàn** (tradisjonell kinesisk: 漢昭帝; forenklet kinesisk: 汉昭帝; hanyu pinyin: *Hàn Jǐngdì*; født 94 f.Kr., død 74 f.Kr.), født **Liú Fúlíng** (劉弗陵), posthumt navn **Zhōngzhōng** (中宗), var den åttende keiseren av det tidlige kinesiske Han-dynastiet, kjent som det Det vestlige Han-dynasti, fra 87 til 74 f.Kr. Han var den yngste sønnen til den tidligere keiseren Han Wudi. Da Fúlíng ble født, var keiser Wu allerede 62 år gammel. Da Wudi døde i 87, besteg Fúlíng tronen som keiser Zhāo bare åtte år gammel, mens Huo Guang tjente som regent. 

I keiser Wus lange regjeringstid hadde Hàn-dynastiet blitt utvidet i alle retninger, men på grunn av konstant krigføring ble rikets ressurser brukt opp. Keiser Zhāo, under påvirkning fra Huo Guang, tok initiativet til å senke skattene og regjeringens utgifter, og på grunn av dette fikk folket bedre levekår og riket opplevde en fredsperiode.

Keiser Zhāo kom til å dø i 74, bare tjue år gammel. 

## Æranavn
*Shĭyúan 始元 (86–80)
*Yúanfèng 元鳳 (80–75)
*Yúanpíng 元平 (74)

## Referanser


## Litteratur
* Josef Guter: *Lexikon zur Geschichte Chinas. Sieben Jahrtausende im Überblick.* Marix-Verlag, Wiesbaden 2004, ISBN 3-937715-40-1.